Document ID: 32006D0297

KOMISSION PÄÄTÖS,
tehty 20 päivänä huhtikuuta 2006,
eräistä Saksassa ilmenevän klassisen sikaruton vastaisista suojatoimenpiteistä tehdyn päätöksen 2006/274/EY muuttamisesta
(tiedoksiannettu numerolla K(2006) 1652)
(ETA:n kannalta merkityksellinen teksti)
(2006/297/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan
sekä katsoo seuraavaa:
(1)
Saksassa on esiintynyt klassista sikaruttoa.
(2)
Eräistä Saksassa ilmenevän klassisen sikaruton vastaisista suojatoimenpiteistä ja päätöksen 2006/254/EY kumoamisesta 6 päivänä huhtikuuta 2006 tehdyn komission päätöksen 2006/274/EY (2) tavoitteena oli pitää voimassa toimenpiteet, joita Saksa on toteuttanut yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (3) nojalla, ja laajentaa Saksan toteuttamia toimenpiteitä. Koska elävien sikojen kauppaan liittyy eläinten terveydelle aiheutuva riski, sikojen siirtämiselle päätöksen liitteessä I luetelluilla alueilla sijaitsevilta tiloilta ja kyseisillä alueilla sijaitseville tiloille on asetettu direktiivin 2001/89/EY sääntöjä tiukemmat säännöt.
(3)
Saksan on toimittanut tietoja eläinten hyvinvointiin liittyvistä ongelmista, joita ilmenee pidettäessä sikoja tietyillä tiloilla valvontavyöhykkeillä, joilla on pidetty voimassa sikojen siirtämistä koskeva kielto.
(4)
Sen vuoksi on aiheellista, että Saksan viranomaiset voivat sallia sikojen siirtämisen valvontavyöhykkeellä sijaitsevilta tiloilta direktiivissä 2001/89/EY ja klassisen sikaruton toteamisessa käytettäviä diagnostisia menettelyjä, näytteenottomenetelmiä ja laboratoriotestien tulosten arviointikriteereitä koskevan taudinmäärityskäsikirjan hyväksymisestä 1 päivänä helmikuuta 2002 tehdyssä komission päätöksessä 2002/106/EY (4) säädetyin edellytyksin.
(5)
Päätös 2006/274/EY olisi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2006/274/EY seuraavasti:
Lisätään 2 artiklaan 3 kohta seuraavasti:
”3. Poiketen siitä, mitä 1 kohdan a alakohdassa säädetään, toimivaltainen viranomainen voi sallia sikojen kuljettamisen valvontavyöhykkeellä sijaitsevalta tilalta suoraan sellaiselle nimetylle tilalle, jolla ei ole sikoja ja joka sijaitsee samalla valvontavyöhykkeellä, edellyttäen että
-
tämä siirtäminen tapahtuu direktiivin 2001/89/EY 11 artiklan 1 kohdan f alakohdassa ja 2 kohdassa säädettyjen edellytysten mukaisesti;
-
tilalla, jolta siat kuljetetaan, on suoritettu päätöksen 2002/106/EY liitteessä olevan IV luvun D kohdan 2 alakohdassa säädetyt tutkimukset ja niistä on saatu negatiiviset tulokset.
Saksan viranomaisten on pidettävä kirjaa edellä mainituista siirroista ja ilmoitettava niistä viipymättä komissiolle elintarvikeketjua ja eläinten terveyttä käsittelevässä pysyvässä komiteassa.”
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä huhtikuuta 2006.

Labels: 0
18
6